## У С Л О В И Я

за провеждане на **открит конкурс**, за определяне на изпълнител и възлагане изпълнението на дейности по ползване на дървесина от горски насаждения, разположени в горски територии – държавна собственост. Конкурса е открит със Заповед № 667/22.11.2024 год. на директора на ТП ДГС “Шумен“ и се провежда по реда на чл. 15, и сл. във връзка с чл. 2, т.2 и чл.10, ал.1, т.1,т.3 и т.8 отНаредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти /Наредбата/, чл. 112, ал.1, т.2, предложение първо от Закона за горите и Заповед за оправомощаване № 745/22.11.2024 год. на директора на СИДП ДП Шумен.

**1. ПРЕДМЕТ НА ПРОЦЕДУРАТА ПО ВЪЗЛАГАНЕ НА ДЕЙНОСТИТЕ В ДГТ.**

Определяне на изпълнител и възлагане изпълнението на дейности по ползване на дървесина в ДГТ, с предмет: „**Възлагане на добива на дървесина от горските насаждения, разположени в горските територии – държавна собственост при ТП ДГС „Шумен“ от годишния план за ползване на дървесина 2024 год. и при изискванията на технологичен план за добив на дървесина, товарене, транспортиране до ТИР станция, претоварване на дървесината и извършване на дейности по подпомагане на естественото възобновяване/ПЕВ/ чрез изсичане на подлес“,** съгласно Приложение № 1 – неразделна част от конкурсните условия за участие.

|  |  |  |  |
| --- | --- | --- | --- |
| Обект № | Прогнозно количество за сеч, извоз и рампиране на временен склад на дървесина, в пл. куб.м./Прогнозно количество за товарене, претоварване, транспорт до ТИР станция в тона/ извършване на дейности по подпомагане на естественото възобновяване чрез изсичане на подлес | Пределна обща стойност за извършване на дейности, над която не може да се депозира предложение в лева без ДДС | Размер на гаранцията за участие в лева |
| 1 | 627/400/30 | 35284 | 1764,20 |
| 2 | 960/560/25 | 51613 | 2580,65 |
| 3 | 1092/700/0 | 60528 | 3026,40 |
| 4 | 1138/750/0 | 63532 | 3176,60 |
| 5 | 1344/800/30 | 73584 | 3679,20 |
| 6 | 990/650/0 | 63434 | 3171,70 |
| 7 | 1225/500/30 | 60974 | 3048,70 |
| 8 | 1016/550/0 | 52908 | 2645,40 |

Дървесината по възлагане на добива е определена по количества и по асортименти, отразена е в приложение № 1 – неразделна част от конкурсната документация.

ЗАБЕЛЕЖКА:

а) Изчисляването на единичната цена за конкретен сортимент, който ще се добива, транспортира до ТИР станция и извършването на дейности по подпомагане на естественото възобновяване, чрез изсичане на подлеса, се извършва на база процентното съотношение между предложената в офертата крайна обща цена и определената от **ТП ДГС „Шумен“** пределна обща прогнозна цена за съответния обект;

б) Посочените количества дървесина са прогнозни. При разлика в количеството на действително извършената работа в съответния обект и посочените в настоящата документация, заплащането ще се извършва по единичната цена, отразена в Приложение № 2 – неразделна част от договора за изпълнение, съобразно действително добитото количество дървесина, отразено в предавателно-приемателния протокол за кубиране;

в) Изисквания към асортиментите, които следва да се добиват: да отговарят на приетия БДС.

**2. ВИД НА ПРОЦЕДУРАТА.**

**Видът на процедурата е открит конкурс**. Конкурса се открива на основание чл. 112, ал. 1, т. 2 предложение първо, във връзка с разпоредбите на чл. 95, ал. 1 от ЗГ. Откритият конкурс ще се проведе по реда на чл. 15, и сл. във връзка с чл. 2, т. 2, чл.10, ал.1, т.1,т.3 и т.8 отНаредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти /Наредбата/ и чл. 112, ал. 1, т. 2, предложение първо от Закона за горите.

**3.** **КОНКУРСНА ДОКУМЕНТАЦИЯ. УСЛОВИЯ И РЕД ЗА ПЛАЩАНЕ И ПОЛУЧАВАНЕТО Ѝ.** **ОГЛЕД НА НАСАЖДЕНИЯТА, ОБОСОБЕНИ В ОБЕКТ.**

**3.1.** Конкурсната документация за участие в процедурата може да се изтегли от интернет страницата на Възложителя – ТП ДГС „Шумен“ на адрес: **www.dgsshumen.sidp.bg** без заплащане, или да се закупи от Възложителя, провеждащ процедурата .

**3.2.** В случай, че конкурсните документи се закупуват, условията за заплащането им са както следва:

**3.2.1.** Цената на конкурсната документация е – 20,00 лв., без ДДС. Същата се заплаща в касата на ТП ДГС “Шумен“, или по банков път по сметката на ТП ДГС “Шумен“ – **IBAN: BG90CECB979010I4728400, BIC: CECBBGSF, при Банка: Централна Кооперативна банка АД, клон гр. Шумен.**

**3.2.2.** Заплащането на документите за участие се извършва през работни дни до 16,00 часа, с краен срок до 16,00 часа за последния работен ден, предхождащ деня на провеждането на конкурса.

**3.2.3.** Конкурсната документация може да се получи от деловодството на ТП ДГС “Шумен“ в работни дни до 16,00 часа, с краен срок до 16,00 часа за последния работен ден, предхождащ деня на провеждане на процедурата.

**3.4.** След изтичане крайния срок за получаване на документация ТП ДГС “Шумен“ преустановява продажбата на същата.

**3.5.** Оглед на насажденията, включени в съответния обект, може да се извършва през всички работни дни с краен срок до 16,00 часа, за времето до последния работен ден, предхождащ деня на провеждането на процедурата включително. Огледът се извършва в присъствието на представител на ТП ДГС “Шумен“. Огледът се извършва с транспорт на участника и разходите са за негова сметка.

**4. ГАРАНЦИЯ ЗА УЧАСТИЕ И ГАРАНЦИЯ ЗА ИЗПЪЛНЕНИЕ.**

**4.1.** Размерът на гаранцията за участие за всеки отделен обект е посочен в Заповедта за откриване на процедурата.

**4.2.** Внасянето на гаранцията за участие за всеки конкретен обект поотделно се извършва **единствено по банков път, по сметката** на ТП ДГС “Шумен“ – – **IBAN: BG90CECB979010I4728400, BIC: CECBBGSF, при Банка: Централна Кооперативна банка АД, клон гр. Шумен.**

**Задължително условие:** Гаранцията за участие следва реално да е постъпила по посочената сметка на стопанството до **края** на **последния работен ден, предхождащ** деня на провеждането на открития конкурс.

**4.3.** Определеният за **изпълнител** участник в конкурса, при сключване на договора представя **гаранция за изпълнение** в размер на **5 %** от стойността за изпълнение на дейността за съответния обект, достигната по време на процедурата. Гаранцията за изпълнение може да се внесе в една от следните форми, по избор на изпълнителя:

**4.3.1**. Под **формата на парична сума** внесена **по банков път** по сметката на ТП ДГС “Шумен“ – **IBAN: BG90CECB979010I4728400, BIC: CECBBGSF, при Банка: Централна Кооперативна банка АД, клон гр. Шумен.**

Когато определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.

**4.3.2**. Под **формата на банкова гаранц**ия, издадена от българска банка, учредена в полза **на ТП ДГС “Шумен“** **– гр. Шумен,** безусловна и неотменяема, същата се представя в **оригинал** при **сключване на договора**, като срокът ѝ на действие следва да е **не по-малък** от един (1) месец **след датата,** посочена като крайна дата за изпълнение на дейността, съгласно проекта на договора. В този случай в нея трябва да бъде посочено, че гаранцията за изпълнение се освобождава след **изрично писмено известие от възложителя**.

**4.4.** Възложителят **освобождава гаранциите** **за участие** на:

*1.* отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;

*2.* класираните на първо и на второ място- в срок до 3 (три) работни дни след сключването на договора.

*3.* обжалващия заповедта на възложителя за определяне на изпълнител - в срок 5 работни дни от приключване на производството по обжалване.

**4.5.** При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

**4.6.** Възложителят освобождава гаранциите за участие без да дължи лихви за периода, през който средствата законно са престояли при него.

**4.7.** Възложителят задържа гаранцията за участие, когато участник в процедура:

*1.* оттегля офертата след изтичането на срока за подаването й;

*2.* е определен за изпълнител, но не изпълни задължението си да сключи договор;

*3.* не представи документите по чл. 35, ал. 5 от Наредбата в определения срок по чл. 23, ал. 6 от същата Наредба.

4. обжалва заповедта за класиране и определянето на изпълнител – до решаване на спора с влязло в сила решение.

**4.8.** Условията и сроковете за задържане или освобождаване на гаранцията за изпълнение, както и заплащането на неустойки, са уредени в проектодоговора за възлагане изпълнението на дейността-неразделна част от настоящите условия.

**5. СРОК И МЯСТО ЗА ПОДАВАНЕ НА ОФЕРТИТЕ. КОМПЛЕКТУВАНЕ НА ИЗИСКУЕМИТЕ ДОКУМЕНТИ В ОФЕРТАТА.**

**5.1**. **Подаване** на офертите, съдържащи изискуемите документи за участие, се извършва в работни дни с краен срок до **16,00 часа** **на** последния работен ден, предхождащ деня на провеждане на процедурата, включително, в **деловодството** на **ТП ДГС “Шумен“, гр. Шумен, ул. ”Петра” №1, ет.5**

**5.2.** Офертата се подава в запечатан непрозрачен плик от участника или от упълномощен от него представител. Върху плика се посочват името на участника, номер на обекта, адрес за кореспонденция, телефон и по възможност факс и електронен адрес.

**5.3.** В общия плик по предходната **т. 5.2.** се поставят документите, посочени в **т. 7.2.** от настоящите условия в **един екземпляр**. Когато участникът участва за **повече от един** обект, той представя за **всеки посочен от него обект** „Ценово предложение” съгласно утвърден образец към настоящите условия. Всяко **ценово предложение** за съответен обект, се поставя в **отделен,** запечатан, непрозрачен плик (малък плик), върху който се изписва „Ценово предложение", наименованието на участника и обекта, за който той представя ценово предложение. Върху плика не се правят никакви други обозначения. Ценовото предложение е отделно за всеки конкретен обект и следва да съдържа попълнено и подписано ценово предложение от участника по образеца към документацията.

Комплектуваната по този начин оферта на участника се подава в деловодството на ТП ДГС “Шумен“ в срока по **т. 5.1.**

**5.4.** При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

**5.5.** Възложителят не приема за участие в процедурата и връща на участниците офертите им, които са представени след изтичане на крайния срок за получаване или са в незапечатан, прозрачен или скъсан плик. Тези обстоятелства се отбелязват в регистъра по т. 5.4.

**5.6.** Валидността на предложенията е 90 (деветдесет) календарни дни, като възложителят може да изиска от класираните на първо и второ място участници да удължат срока на офертите си до сключване на договор за възлагане изпълнението на дейността.

**5.7.** До изтичане на крайния срок за подаване на офертите всеки участник може да промени, допълни или да оттегли своята оферта. След изтичане на крайния срок за подаване на офертите, участникът няма право да извърши промени или допълнения на така подадената оферта.

**5.8.** До три (3) дни, преди изтичането на срока за подаване на офертите, участниците могат да поискат от възложителя разяснения по документацията за участие.

**5.9.** Всеки участник в процедурата **има право да подаде само една оферта за един и същи** обект.

**6. ИЗИСКВАНИЯ КЪМ УЧАСТНИЦИТЕ И ЗА ДОПУКАНЕ ДО УЧАСТИЕ В КОНКУРСА.**

**6.1.** До участие в процедурата се допускат търговци по смисъла на ТЗ на Република България, отговарящи на изискванията на **чл. 241** от Закона за горите, изпълняващи изискванията на **чл. 11, чл. 18,** **чл. 19** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и изпълнили изискванията за допускане до участие посочени в условия за провеждане на процедурата, (съгласно чл. 22, ал. 4 от горецитираната Наредба).

**Забележка:** Обстоятелствата по т.6.1. на етапа допускане до участие се **заявяват**, **чрез заявлението за участие и декларация № 1 – по образците** приложени към конкурсната документация.

**6.2**. Участникът следва да няма непогасени задължения към държавата и към териториалните поделения (ДГС/ДЛС) и ЦУ на Североизточно държавно предприятие ДП Шумен – обстоятелството на етапа допускане до участие се **заявяват**, **чрез декларация № 1 – по образец** (приложена към конкурсната документация).

**Забележка:** Обстоятелствата по т.6.2. на етапа допускане до участие се **заявява**, **чрез декларация № 1 – по образец** приложена към конкурсната документация.

**6.3. Участникът трябва да отговаря на техническите и квалификационни изисквания както следва:**

**6.3.1.** Да притежава собствена, наета или закупена на лизинг техника (**работно оборудване** по смисъла на **§1, т. 4** от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване), като независимо за колко обекта участва кандидатът следва да представи доказателства за наличието на собствена, наета или закупена на лизинг техника **не по-малко** от:

- бензиномоторни триони (БМТ) **– 3(три) бр.**

- специализирана техника за извоз **– 1(един) бр.**

- специализирана техника за рампиране **– 1(един) бр.**

**и/или**

**-** специализирана многофункционална горска техника за извършване на следните операции: сеч, разкройване , извоз и рампиране (дърводобивен комбайн и др.) **– 1(един) бр. за осъществяване на добива на дървесина и 2(два) бр. бензиномоторни триони (БМТ)** за осъществяване на дейностите по подпомагане на естественото възобновяване/ПЕВ/ чрез изсичане на подлес, издънки и храсти (*В случаите когато участникът е заявил, че добивът ще се извършва със специализирана многофункционална горска техника*)

- товарен автомобил за транспортиране на дървесината до ТИР станция, снабден с инсталирана GPS система за проследяване съгласно Наредба №1 от 2012 год. за контрола и опазването на горските територии – 1 бр.

**Задължителни изисквания на процедурата: Представената техника и работното оборудване** трябва да отговарят на изискванията на българското законодателство, съгласно правните норми на ЗДвП, ЗРКЗГТ, Наредба № 1 за контрола и опазването на горките територии, наредба № 3 от 03.02.2016 г. за извършване на техническите прегледи на техниката по Закона за регистрация и контрол на земеделската и горската техника, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, ЗЗБУТ, Правилник за здравословни и безопасни условия на труд в горите и **стандарта за горска сертификация**, като се използва по начин и при условия, които осигуряват безопасни и здравословни условия на труд и опазване на околната среда, както следва:

**За трактори, самоходна горска техника, техника за транспорт и прикачен инвентар:**

- да бъде в добро техническо състояние, което да не позволява изтичане на масло и гориво;

- да бъде оборудван със средства за абсорбиране на петролни продукти;

- да бъде оборудвана с годен и технически изправен пожарогасител.

**За преносимата техника (БМТ):**

- да бъдат изправни и обезопасени, като показват равномерен работен режим с необходимата мощност и да са снабдени със спирачки;

- да бъдат в техническо състояние, което да не позволява изтичане на гориво-смазочни течности;

- да използва масло за веригата на растителна основа.

**6.3.2. Да има необходимият минимален брой наети на трудов договор квалифицирани работници и специалисти за работа с техниката и оборудването, с оглед извършване на дейностите, съгласно чл. 230, ал. 3 от ЗГ.,** като независимо за колко обекта участва участникът декларира наличието на квалифицирани работници и специалисти, наети на трудов договор, колкото е изискуемия от възложителя минимален брой техника, а именно:

- **Лица притежаващи правоспособност** **(Тпс)** придобита по реда на ЗРКЗГТ за работа със бензиномоторен трион (БМТ) – **3 бр.**

- **Лице притежаващо правоспособност** (**Твк) или (Твк-Г)** придобита по реда на ЗРКЗГТ за работа със специализирана техника за извоз и рампиране – **2 бр.**

**и/или**

**- Лице, квалифицирано за работа със специализирана многофункционална горска техника** (дърводобивен комбайн и др.), задължително притежаващо правоспособност **(Твк-Г)** придобита по реда на ЗРКЗГТ, с оглед операциите които машината може да изпълнява: сеч, разкройване, извоз и рампиране **- 1бр. за осъществяване на добива на дървесина и 2 броя** лица притежаващи правоспособност **(Тпс)** придобита по реда на ЗРКЗГТ за работа със бензиномоторен трион (БМТ) за осъществяване на дейностите по подпомагане на естественото възобновяване/ПЕВ/ чрез изсичане на подлес, издънки и храсти (*В случаите когато участникът е заявил, че добивът ще се извършва със специализирана многофункционална горска техника*)

– **Лице притежаващо правоспособност** по реда на ЗДвП за управление на товарен автомобил за транспортиране на дървесината до ТИР станция - 1 бр.

- **Специалист,** регистриран по реда на чл.235 от ЗГ **- 1бр**.

**Задължителни условия на провеждана процедура:**

1.В случай че участникът е заявил ползване на подизпълнители за извършване на дейността, представените от него и от подизпълнителя/ите общ брой техника и общ брой квалифицирани работници и специалисти, следва да покриват заедно обявения от възложителя минимален общ брой единици самоходна и преносима техника и общ брой квалифицирани работници и специалисти, с изключение на посочените физически лица за упражняване на лесовъдска практика, съгласно чл. 235 от ЗГ, които се представят задължително поотделно за лицето по чл. 235 от ЗГ на основния участника и за лицето по чл. 235 от ЗГ на обявените от него подизпълнители. Когато след сключване на договора се установи, че подизпълнителят не отговаря на поставените изисквания спрямо основния изпълнител по договора, или в последствие на настъпила промяна подизпълнителя не отговаря на същите изискания, тези обстоятелства са самостоятелни основания за прекратяване на договора. Всяко неизпълнение на законовите изисквания и договорни условия от страна на подизпълнителя, ангажират пряко отговорността на основния изпълнител по договора.

2. На основание т.13 от заповедта за откриване на процедурата и чл.13, ал. 2 от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, с оглед допуснатото ползване на подизпълнител/и за осъществяване изцяло, или на част от дейностите за обекта предмет на настоящата процедура и когато участникът предвижда използването на такива, подизпълнителят/ите следва да отговаря на изискванията за лично състояние, предвидени за допускане до участие в процедурата. Участникът и посочените от него подизпълнители следва да отговарят заедно на техническите и квалификационните изисквания за извършване на дейността, каквито са посочени в заповедта за откриване на процедурата.

**Забележка:** Обстоятелствата по **т.6.3.**1. и **т.6.3.2.,** на етапа допускане до участие се **заявяват**, **чрез декларация № 1 – по образец** (приложена към конкурсната документация)

**6.4.** **Отговаря и изпълнява условията и изискванията** обявени от Възложителя, съгласно чл. 15 ал.4, т.6 и чл.16, ал.1, т.2 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, а именно:

**6.4.1).** в рамките на едногодишния срок, считано от датата, посочена като крайна за приемане на оферти за участие в настоящата процедурата, **НЯМА** задържана гаранция за изпълнение по договор сключен с ТП ДГС/ДЛС/ЦУ на СИДП ДП-Шумен , по процедури проведени по реда на: чл.10, ал.1; чл. 38; чл.39; чл. 46 и чл. 75, от ***НУРВИДГТДОСПДНГП*** и прекратен поради виновно неизпълнение на същия от страна на търговеца.

**Забележка:** Обстоятелствата по **т.6.4.** на етапа допускане до участие се **заявяват**, **чрез декларация № 4 – по образец** приложен към конкурсната документация.

**6.5.** **Личните предпазни средства (ЛПС)** използвани от работниците трябва да отговарят на изискванията на българското законодателство за качество, съгласно правните предписания на ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работната място и Правилник за здравословни и безопасни условия на труд в горите и **стандарта за горска сертификация**, осигуряващи безопасност и опазване на здравето на работниците на работните им места, както следва:

**6.5.1.** **Защитното облекло** да не е с видимо нарушена цялост на материята, и да бъде с качество и състав:

**- защитен панталон** – за защита срещу механични въздействия – съдържа „вложки“ с контрастен цвят и със защита от срязване;

**- сигнално яке** – покрито със сигнален цвят. Якето да не бъде с видимо износено и с видимо нарушена цялост;

**- сигнална жилетка** – да не бъде с видимо нарушена цялост.

**ЗАБЕЛЕЖКА:** Участникът може да осигури за своите работници или **само яке** или **само сигнална жилетка**.

**- предпазни ръкавици** – да не са с видимо нарушена цялост на материята, която да позволява допир с открити части на дланта, пръстите и китката на ръката;

**- работни обувки** – да бъдат обезопасени с подсилена подметка; с височина покриваща глезена на крака с допълнително защитно бомбе.

**6.5.2.** **Работни каски** – да не бъдат с нарушена цялост; да бъдат оборудвани с антифони и визир; да не бъдат с изтекъл срок на годност от датата на производството им, с оглед способността на пластмасовата материя да „старее“.

СПИСЪК НА МИНИМАЛНИТЕ ИЗИСКВАНИЯ ЗА ПОЛЗВАНЕ НА ЛИЧНИ ПРЕДПАЗНИ СРЕДСТВА ПРИ ИЗПЪЛНЕНИЕ НА РАЗЛИЧНИТЕ ВИДОВЕ ГОРСКОСТОПАНСКИТЕ ДЕЙНОСТИ НА ТЕРИТОРИЯТА НА ТП „ДГС Шумен“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Части от тялото, които се предпазват** | **Стъпала** | **Крака** | **Торс, ръце, крака** | **Ръце** | **Глава** | **Очи** | **Очи/лице** | **Слух** |
| Принципно подходящи ЛПС: | Предпазни обувки или ботуши 1 | Предпазни панталони 2 | Плътно прилепнали дрехи | Ръкавици | Предпазна каска | Защитни очила | Лицев щит | Антифони 3 |
| **Дейности** |  |  |  |  |  |  |  |  |
| *Сеч, кастрене* *и разкройване*11 |  |  |  |  |  |  |  |  |
| С ръчни инструменти | √ |  | √ | √ 12 | √ |  |  |  |
| Моторен трион | √ 7 | √ | √ | √ 8 | √ |  | √ | √ |
| Механизирано | √ |  | √ |  | √ |  |  | √ |
| *Поваляне* |  |  |  |  |  |  |  |  |
| С ръчни инструменти | √ |  |  | √ |  |  |  |  |
| Механизирано | √ |  | √ | √ |  | √ |  | √ 6 |
| *Цепене* |  |  |  |  |  |  |  |  |
| С ръчни инструменти | √ |  |  | √ |  | √ |  |  |
| Механизирано | √ |  | √ | √ |  | √ |  | √ |
| *Прибиране на материала* |  |  |  |  |  |  |  |  |
| Ръчно | √ |  |  | √ | √ 13 |  |  |  |
| По улей за спускане на трупи | √ |  |  | √ | √ 13 |  |  |  |
| С животинска тяга | √ |  |  | √ | √ 13 |  |  |  |
| Механизирано |  |  |  |  |  |  |  |  |
| -   с горски трактор с лебедка | √ |  | √ | √ 14 | √ |  |  | √ 6 |
| -   със самосвал за горски пътища | √ |  | √ |  | √ |  |  | √ 6 |
| -   с високоповдигач | √ |  | √ | √ 14 | √ |  |  | √ 6 |
| *Подреждане / натоварване* | √ |  | √ | √ | √ |  |  | √ 6 |
| *Рязане на парчета* | √ |  | √ | √ | √ |  | √ | √ 6 |
| 1 С вградени стоманени бомбета за средно или високо натоварване и/или студозащитни. | | | | | | | | |
| 2 Предпазни панталони с подплънки; при горещо време/климат могат да се използват гамаши. Предпазни панталони и гамаши, които са лесно запалими и разтопяеми не бива да се използват при потушаване на пожари. | | | | | | | | |
| 3 Тапите за уши по принцип не са подходящи за горскостопанските дейности поради риск от инфекции. | | | | | | | | |
| 4 При садене на химически обработвани растения и при третиране на растенията с химикали ЛПС се съобразяват и с химическата опасност. | | | | | | | | |
| 5 При засаждане на бодлив разсад или химически обработени растения. | | | | | | | | |
| 6 Когато нивото на шума на работното място надвишава 85 dB(A). | | | | | | | | |
| 7 Предпазни ботуши със защитена предница и бомбе. | | | | | | | | |
| 8 Устойчив на срез материал, закрепен от задната страна на лявата ръка. | | | | | | | | |
| 9 Когато е възможно нараняване от падащи клони. | | | | | | | | |
| 10 При кастрене на височина над 2,5 м. | | | | | | | | |
| 11 Сечта включва напречно срязване и отстраняване на клони. | | | | | | | | |
| 12 При употреба на ръчен трион. | | | | | | | | |
| 13 При изтегляне на материала в близост до нестабилни дървета или клони. | | | | | | | | |
| 14 Само при манипулации с трупи; при работа с лебедка или теглич. | | | | | | | | |
| 15 Добре видими цветове. | | | | | | | | |
| 16 С подбрадник. | | | | | | | | |
| 17 Относно екипировката за катерене по дървета вижте Глава 15 на настоящия кодекс. | | | | | | | | |
| 18 Забранено е използването на бензиномоторни триони за кастрене на стоящи дървета на височина, по-голяма от височината на раменете на работника и при работа в короните на стоящи дървета. | | | | | | | | |
| 19 За предпочитане са каски за катерене; ако такива не са налични, може да се използват предпазни каски с подбрадници. | | | | | | | | |

**Забележка:** Обстоятелствата по **т.6.5** на етапа допускане до участие се **заявяват**, **чрез декларация № 1 – по образец** приложен към конкурсната документация.

**6.6.** Задължително условие на провеждана процедура: Търговец декларирал съгласие за участие в процедурата като подизпълнител за конкретен обект няма право да подава самостоятелна оферта за участие в процедурата за същия обект. В случай че комисията установи такова обстоятелство офертата на съответния участник заявил участие като подизпълнител се отстранява от последващо участие в процедурата за конкретния обект.

**6.7.** В процедурата участниците могат да участват лично, чрез свой представител по търговска регистрация, ако същият е вписан за представител на участника или чрез свой упълномощен представител, като присъствието им е не е задължително.

**6.8**. Участниците в процедурата **нямат право** да подават **повече от една оферта** за **един** обект, както и да правят допълнения или изменения в предадените вече оферти, след изтичане на определения краен срок на подаването им.

**7. ИЗИСКУЕМИ ДОКУМЕНТИ НЕОБХОДИМИ ЗА ДОПУСКАНЕ ДО УЧАСТИЕ НА УЧАСТНИЦИТЕ И ЗАЯВЕНИТЕ ОТ ТЯХ ПОДИЗПЪЛНИТЕЛИ ПРИ ПРОВЕЖДАНЕ НА ПРОЦЕДУРАТА**

Изискуемите документи, по **т. 7.2,** от тези условия се комплектуват от участника съгласно **т. 7.3,** от същите условия, и в своята цялост представляват офертата на участника.

**7.1.** Участниците в процедурата се регистрират, чрез **подаване** на своите оферти, съдържащи изискуемите документи за участие, в деловодството на **ТП ДГС "Шумен" гр. Шумен ул. ”Петра” №1,ет.5,** в работни дни **до 16,00 часа** за времето до последния работен ден, предхождащ деня на провеждане на конкурса, включително.

**7.2.** Изискуемите документи необходими за допускане до участие в процедурата, които следва да се съдържат в офертата, са следните:

**7.2.1.** **Заявление за участие (по образец – приложен към настоящите условия)** – **оригинал**;

**Забележка:** Комисията към датата на провеждане на процедурата служебно проверява по посочените към заявлението данни относно:

* Актуалното състояние на участника и обявените от него подизпълнители, в ТР към Агенцията по вписванията
* Актуалното състояние на участника и обявените от него подизпълнители, в публичния регистър на ИАГ по чл.241 от Закона за горите за съответната дейност .

**7.2.2.** **Декларация образец № 1** **в оригинал** – приложен към настоящата документация), удостоверяваща: Обстоятелствата по чл. 18, ал. 1, т. 3, букви „а-и“ от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти; Техническата и кадрова обезпеченост;

**7.2.3.** **Декларация образец № 2** **в оригинал** попълнена и подписана от представляващия обявеният подизпълнител (**по образец** приложен към настоящата документация), удостоверяваща обстоятелствата по чл. 18, ал. 1, т. 3, букви „а-ж“ от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти**. ЗАБЕЛЕЖКА: -Декларация образец №2** се **представя само в случай, че участника е заявил, че ще ползва подизпълнители, и се попълва от подизпълнителя, като посочените изисквания**, които се декларират, се отнасят за управителите на подизпълнителя или за лицата, овластени по реда на Търговския закон да представляват търговеца и се попълва, съгласно чл. 18, ал. 3 и ал. 4 от цитираната наредба.

**7.2.4.Декларация образец № 3** **в оригинал** за изразено **съгласие и доброволно предоставяне за обработване на лични данни съгласно изискванията на ЗЗЛД** подписана от представляващите съответния търговец и членовете на управителните му органи и обявените от него подизпълнители, когато е заявил такива.

**7.2.5. Декларация образец №4 в оригинал** **-** за изпълнение на изискванията поставени от Възложителя на основание чл. 15, ал. 4, т. 6 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, а именно: търговеца да няма задържана гаранция, поради извършен едностранен отказ да сключи договор по реда на провеждане на процедурата, по която е определен за изпълнител или да няма задържана гаранция във връзка с прекратен, поради виновно неизпълнение договор за възлагане и/или покупко-продажба на дървесина *по процедури проведени по реда на: чл.10, ал.1; чл. 38; чл.39; чл. 46 и чл. 75, от* ***НУРВИДГТДОСПДНГП;***

***Задължителни условия на процедурата:***

***1. Декларация образец №4 се попълва от управителя / представляващия търговеца.***

***2. За участника определен за изпълнител за съответния обект предмет на процедурата, заявените в Декларация образец №4 обстоятелствата се проверяват от комисията НА ЕТАПА СКЛЮЧВАНЕ НА ДОГОВОР чрез проверка на информацията и данните съдържащи се в изготвения и подържан от СИДП ДП Шумен Публичен електронен регистър на договорите , като в случай че след проверката в регистъра бъде установено че участникът е декларирал неверни данни, различни от обявеното в регистъра, със същия не се сключва договор, като гаранцията му за участие се задържа, а документацията по процедурата се изпраща на компетентните органи за произнасяне.***

**7.2.6. „Ценово предложение”**– по образец приложен към документацията.

**7.3. *Задължителни условия на процедурата:*** Когато кандидата участва за **повече от един обект**, той представя в общ запечатан непрозрачен плик документите по т.7.2.1- т.7.2.5 вкл., в един екземпляр , като към документите в този плик представя в отделни, запечатани, непрозрачни пликове с надпис "**ценово предложение от……….** за **обект №……“** съответните ценови предложения (7.2.6) за поотделно за всеки обект.

**7.4.** Когато участникът в процедурата е търговец чуждестранно лице, и документите са на писмен език **различен** от българския език, същите се представят в **официално заверен превод.**

**7.5.** Задължително условие на провеждана процедура: Търговец декларирал съгласие за участие в процедурата като подизпълнител за конкретен обект няма право да подава самостоятелна оферта за участие в процедурата за същия обект. В случай че комисията установи такова обстоятелство офертата на съответния участник заявил участие като подизпълнител се отстранява от последващо участие в процедурата за конкретния обект. ,

**8. РАЗНОСКИ ПО УЧАСТИЕ В ПРОЦЕДУРАТА.**

**8.1**. Всеки участник поема всички разноски по изготвяне на офертата и представянето й.

ТП ДГС „Шумен“ не заплаща тези разходи, независимо от изхода на процедурата.

**8.2**. Представените оферти, ведно с документите към тях **не се връщат** на участниците.

**9. ОТКРИВАНЕ НА процедурата**

**9.1.** **Датата** за провеждане на откритият конкурс за възлагане на дейности в ДГТ е на **12.12.2024 год. от 9,00 часа в административната сграда на ТП ДГС “Шумен“ гр. Шумен ул. ”Петра” №1, ет.4.**

**9.2.** Възложителят назначава комисия за провеждане на конкурса, като определя нейния състав и резервни членове.

**9.3.** Представляващия, даден кандидат подал оферта за участие, има право да присъства лично или чрез упълномощен представител при работата на комисията след представяне на документ за самоличност и пълномощно от представлявания. За обстоятелството относно присъствието на представители на участниците на СМИ и организации при провеждане на открития конкурс , комисията определена от възложителя изготвя присъствен лист по образец в който се посочват имената на присъстващите , качеството им , като същите се подписват

**10. ОТВАРЯНЕ, ОЦЕНЯВАНЕ И КЛАСИРАНЕ НА ПРЕДЛОЖЕНИЯТА.**

**10.1.** Комисията започва работа след получаване на списъка с участниците и представените оферти.

**10.2.** Процедурата по възлагане на дейности в ДГТ ще се проведе при условията и реда посочени в чл.15-чл.23 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, на два етапа, като офертите се разглеждат по реда на тяхното постъпване.

Първи етап – Отваряне на офертите, разглеждане на представените документи и допускане/отстраняване за/от участие;

Втори етап – оценка и класиране на окончателните оферти.

**Първи етап:**

Заседанието на комисията е открито. При съмнение в достоверността на някои от документите, комисията може да изиска потвърждаването им по определен от нея ред до приключването на първия етап.

Комисията отстранява от конкурса участник:

*1.* който не е представил някой от изискуемите документи по чл. 18 от Наредбата;

*2.* за когото се установи невярно деклариране на обстоятелство по чл. 18, ал. 1, т. 3 от Наредбата;

*3.* който е представил оферта, която е непълна или не отговаря на предварително обявените условия на възложителя.

**Не се отваря** пликът с надпис „**Ценово предложение**“ на участник, който е **отстранен** от по-нататъшно участие в открития конкурс. Председателят съобщава на присъстващите участници, кои от тях се допускат до следващият етап на открития конкурс, кои се отстраняват и причините за отстраняването от участие в процедурата.

**Втори етап:**

Комисията отваря пликовете с надпис **„Ценово предложение”** на всички допуснати участници.

Предложения подадени в плика с надпис „**Ценово предложение**”, които не отговарят на предварително обявените от възложителя критерии и /или са с предложена цена над максимално обявения от възложителя финансов ресурс за даден обект, се отстраняват и не участват, в класирането.

В случай , че дадена участник е направил ценово предложение с 20 или повече на сто по-благоприятно от средната стойност на направените предложения от всички участници, същият следва да представи на комисията в срок два работни дни от получаването на искането за това подробна писмена обосновка за образуването й. Комисията разглежда представената обосновка при условията на чл.22, ал.10 и ал.11 от НУРВДГТДОСПДНГП . Когато участникът не представи в срок писмената обосновка или комисията прецени, че посочените обстоятелства не са обективни, същият се отстранява от последващо участие.

Комисията оценява предложенията на участниците съгласно критериите, посочени в документацията за участие в открития конкурс и определя класирания на първо и на второ място.

На първо място се класира участникът, предложил **най-ниска обща цена** за съответния обект. В случай, че за обекта са подадени две или повече оферти с еднаква най-ниска обща цена, спечелилият и следващите по ред в класацията се определят от комисията съгласно чл.22, ал.14-ал15 от НУРВДГТДОСПДНГП . Работата на комисията се отразява в протокол. В тридневен срок от приключване на процедурата, комисията представя на Директора на ТП ДГС “Нови пазар“ протокол, в който са отразени резултатите от проведения конкурс и класирането на участниците за съответния обект.

**11. КРИТЕРИЙ ЗА ОЦЕНКА.**

Комисията оценява постъпилите предложения за всеки обособен обект, при следния критерий:

**11.1.** Предложена **най-ниска крайна цена общо** за обекта в **български лева, без включен данък върху добавената стойност (ДДС)**. Разпределението на предложената единична цена за конкретен сортимент, който ще се добива, транспортира до ТИР станция и извършването на дейности по подпомагане на естественото възобновяване, чрез изсичане на подлеса,се извършва на база процентното съотношение между предложената в съответната оферта крайна цена и определената от ДГС пределна цена за дадения обект.

**11.2.** Ценовите предложения се представят **единствено и само** по образеца предложен в конкурсната документация. Други варианти на ценовото предложение различни от образеца **не се допускат** и при прилагането им същите **няма да бъдат разглеждани и класирани.**

**11.3.** Оценката на офертите (предложенията на участниците), ще се извършва по **най-ниската предложена крайна цена** общо за съответния обект в лв., **без ДДС** и ще се класират по **възходящ ред.**

**12. ПРИКЛЮЧВАНЕ НА ОТКРИТИЯ КОНКУРС.**

**12.1.** Откритият конкурс завършва със заповед на възложителя – ТП ДГС “Шумен“ за **определяне на изпълнител** или за **прекратяван**е на процедурата.

**12.2.** В тридневен срок от получаване на протокола на комисията, възложителят го утвърждава, издава заповед за класиране на участниците и обявява определения за изпълнител или за прекратяване на процедурата, като същата се съобщава на заинтересуваните лица по реда на чл. 61 от АПК. Заповедта се публикува на интернет страницата на СИДП ДП – гр. Шумен.

**12.3.** Възложителят прекратява открития конкурс с мотивирана заповед, когато:

*1.* не е подадена нито една оферта;

*2.* офертите, подадени от участниците, не отговарят на изискванията и условията на възложителя;

*3.* първият и вторият класиран участник откажат да сключат договор;

*4.* отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

*5.* са установени нарушения при откриването и провеждането, които не могат да бъдат отстранени, без това да промени условията, при които е обявен конкурсът;

*6.* определеният за спечелил конкурса не представи някои от документите по декларираните обстоятелства по чл. 18, ал. 1, т. 3 с изключение на тези по буква „г";

*7.* определеният за спечелил конкурса не представи гаранция за изпълнение по договора.

**12.4.** Заповедите, подлежат на обжалване по реда на АПК.

**12.5.** За всеки обект поотделно, възложителят издава отделна заповед за класиране.

**12.6.** Възложителят може да включи в заповедите за класиране на участниците в процедурата, разпореждане за предварителното изпълнение на възложената дейност при условията и реда на чл. 60 от АПК.

**12.7.** В 5-дневен срок от влизането в сила на заповедта за обявяването на класирането и определянето на изпълнител, или в същия срок от **съобщаване** й, когато е допуснато **предварително изпълнение**, определеният за изпълнител участник следва да представи на възложителя всички необходими документи, доказващи обстоятелствата за техническа и кадрова обезпеченост, които е декларирал, а именно:

**12.7.1.** Заверено от участника извлечение от балансовите сметки или счетоводните книги за ДМА, или платежен документ – фактура, или договор за лизинг, относно притежаваната от участника **собствено, наето или закупено на лизинг работно оборудване**, съгласно **т.6.3.1** от настоящите условия, осигуряваща извършване на дейността, с приложени доказателства за работна годност **както следва:**

**За трактори и самоходна горска техника за извоз и рампиране:**

- Документи за регистрация на техниката по реда на ЗРКЗГТ – заверени копия;

-Талон за преминал годишен технически преглед пред КТИ към Областна дирекция „Земеделие“, съгласно Наредба № 3 от 03.02.2016 г. за извършване на техническите прегледи на техниката по [Закона за регистрация и контрол на земеделската и горската техника](javascript:%20NavigateDocument('%D0%97%D0%A0%D0%9A%D0%97%D0%93%D0%A2%D0%B5%D1%85%D0%BD_1998');) *(Обн. - ДВ, бр. 11 от 09.02.2016 г., в сила от 09.02.2016 г. )–* в сила към датата на провеждане на конкурса – заверени копия;

**За товарни автомобили за транспортиране на дървесина до ТИР станция:**

- Документи за регистрация на техниката по реда на ЗДвП – заверени копия;

- заверено копие от талон за преминал технически преглед на техническата изправност на техниката.

- заверено копие от документ, доказващ наличието на инсталирана GPS система за проследяване съгласно Наредба №1 от 2012 год. за контрола и опазването на горските територии

**За прикачния инвентар и БМТ:**

- заверено копие от талон за първоначална регистрация пред КТИ към Областна дирекция „Земеделие“, съгласно ЗРКЗГТ.

**12.7.2.** Заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на **служителите** и **работниците** на участника. Справката следва да съдържа дата на издаване не по-рано от **десет (10) календарни дни**, считано от датата определена, като краен срок за подаване на заявленията за участие, като към нея се прилагат и следните документи:

- Заверени копия на документи доказващи придобита правоспособност за работа с **„преносима и стационарна земеделска и горска техника“** – **категория „Тпс“,** съгласно чл. 13, ал. 4, т. 5 от ЗРКЗГТ във връзка с чл. 230, ал. 3 от ЗГ, или аналогичен документ, доказващ правоспособността на работника;

- Заверени копия на документи, доказващи придобита правоспособност за работа със **„специализирана и специална самоходна горска техника“-** **категория Твк или Твк-Г,** в зависимост от вида на техниката, представена от участника, съгласно чл. 13, ал. 4, т. 3 от ЗРКЗГТ във връзка с чл. 230, ал.3 от ЗГ, или аналогичен документ, доказващ правоспособността на работника;

- Удостоверение за лесовъдска практика (лиценз) по чл. 241 от ЗГ на лицето на лесовъдска практика към участника;

- Заверени копия на документи доказващи придобита правоспособност за управление на товарни автомобили за транспортиране на дървесина до ТИР станция;

***12.7.3.*** Документ за внасяне на допълнителна парична сума - в случаите, когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора;

***12.7.4.*** Свидетелство за съдимост на физическото лице или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран. **Представя се и за подизпълнителя/ите, ако ползва такива;**

**12.7.5.** Удостоверение от органите на Националната агенция за приходите (НАП), че няма парични задължения към държавата, установени с влязъл в сила акт на компетентен държавен орган. Удостоверението следва да е с дата не по-рано от (1) един месец, считано от датата на издаването му**;**

**12.7.6.** Документ от „Североизточно държавно предприятие“ ДП – Шумен, удостоверяващ, че участникът няма непогасени задължения към „Североизточно държавно предприятие“ ДП Шумен установени с влязъл в сила акт на компетентен държавен орган - **обстоятелството се установява служебно от СИДП ДП към датата на сключване на договора.**

**12.7.7.**Комисията проверява по служебен ред в **нарочно изготвен и поддържан от СИДП ДП Шумен публичен електронен регистър на договорите**, декларираните в **Декларация Образец №4** от кандидата обстоятелства че търговеца, в рамките на едногодишен период, считано от датата, обявена като крайна дата за прием на документи за участие в процедурата, **НЯМА** задържана гаранция за изпълнение във връзка с прекратен поради виновно неизпълнение от страна на търговеца на договор с **ТП ДГС/ДЛС/ЦУ на СИДП ДП-Шумен** , сключен по процедури проведени по реда на: чл.10, ал.1; чл. 38; чл.39; чл. 46 и чл. 75, от **НУРВИДГТДОСПДНГП;**

**12.8.** В 3-дневен срок от изтичането на срока по т. 12.7. от настоящите условия комисията, определена от възложителя, проверява редовността и съответствието на представените документи, за което се изготвя протокол.

**12.9.** Договор по ал. 1 не се сключва с участник, определен за изпълнител, който:

*1.* в установения срок не представи документите по т. 12.7. от настоящите условия, или представените документи не отговарят на условията за провеждане на процедурата;

*2.* има парични задължения към държавата, установени с влязъл в сила акт на компетентен държавен орган;

*3.* За кого служебно се установи, че има парични задължения към „Североизточно държавно предприятие“ ДП гр. Шумен,(ЦУ и неговите ТП ДГС/ДЛС) установени с влязъл в сила акт на компетентен държавен орган.

*4.* За кого служебно се установи, че в рамките на едногодишния срок от датата обявена като крайна за приемане на документи за участие в процедурата за обекта, има задържана гаранция за изпълнение по договор сключен с ТП ДГС/ДЛС/ЦУ на СИДП ДП-Шумен , по процедури проведени по реда на: чл.10, ал.1; чл. 38; чл.39; чл. 46 и чл. 75, от НУРВИДГТДОСПДНГП , които е прекратен поради виновно неизпълнение на същия от страна на търговеца

12.10. Когато за класирания на първо място и определен за изпълнител участник се установят обстоятелствата по т. 12.9.1-4 от настоящите условия, възложителят издава заповед, с която определя за изпълнител класирания на второ място. По отношение на определения класиран се прилагат последователно разпоредбите на чл. 23, ал. 6 и чл. 35, ал. 5 и ал. 8 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**13. СКЛЮЧВАНЕ НА ДОГОВОР.**

**13.1.** Договорът се сключва в 14-дневен срок от влизането в сила на заповедта за определяне на изпълнител, или в същия срок от **съобщаване** на същата, когато е допуснато **предварително изпълнение**.

**13.2.** Документите по предходната т. 12.7, следва да са валидни към датата на подписване на договора по т. 13.1 и се представят в оригинал или заверено от участника копие. При представяне на заверено копие участникът представя и оригинала за сравнение.

**13.3.** При отказ на участника, определен за изпълнител, да сключи договор в срока по т. 13.1 или в случай, че при подписване на договора, същият не представи документите по т. 12.7, за изпълнител се определя класираният на второ място участник, който следва да се яви да сключи договор за изпълнение на цена **предложена от него, но не по-висока** от тази определена от възложителя, при спазване на разпоредбите на т. 12.7 от настоящите условия.

**14. НАЧИН НА ПЛАЩАНЕ**

**14.1.** Изчисляването на единичната цена за конкретен сортимент, който ще се добива, транспортира до ТИР станция и извършването на дейности по подпомагане на естественото възобновяване, чрез изсичане на подлеса, се извършва на база процентното съотношение между договорената крайна обща цена и определената от ДГС/ДЛС пределна обща цена за съответния обект.

**14.2.** Заплащането се извършва на база действително добитите, натоварени, претоварени и транспортирани количества до ТИР станция и осъщественото подпомагане на естественото възобновяване, чрез изсичане на подлеса по договорената цена за един плътен/пространствен кубически метър/тон/декар, определена по реда на **т. 2.1** от проектодоговора.

**14.3.** При разлики между посочените в документациите за всеки обект и действително добитите натоварени, претоварени и транспортирани количества до ТИР станция и осъщественото подпомагане на естественото възобновяване, чрез изсичане на подлеса, съгласно приемателните протоколи, заплащането се извършва на база действително добитите, натоварени, претоварени и транспортирани количества до ТИР станция и осъщественото подпомагане на естественото възобновяване, чрез изсичане на подлеса по договорената цена, определена по реда на **т. 2.1** от настоящия договор.

**14.4**. Цените за съответния сортимент за всеки един подотдел от насаждението са посочени в приложение № 2 към договора.

**14.5**. Заплащането се извършва в рамките на **10 (десет) дни**, **след изготвяне** на предавателно-приемателни протоколи и **издаване** на фактура от страна на ИЗПЪЛНИТЕЛЯ.

.

**15. ДОПЪЛНИТЕЛНА ИНФОРМАЦИЯ.**

Участниците в процедурата могат да получат писмено допълнителна информация документацията на **ТП ДГС"Шумен" гр. Шумен, ул.”Петра” №1, ет.5, тел.054/800464.**